Conform recensământului din 2001, majoritatea populației comunei Popelnaste era vorbitoare de ucraineană (97,15%), existând în minoritate și vorbitori de rusă (2,32%).

Cozile cometelor pot fi formate din gaz și din praf, reprezentând alungirea coamei cometei în direcția opusă Soarelui datorată presiunii luminii și vântului solar (format din particule încărcate electric).

14 iulie: Marile puteri din grupul „6 plus 1” (SUA, Rusia, China, Marea Britanie, Franța, Germania și Iranul) au încheiat la Viena, după aproape doi ani de negocieri intense, un acord final asupra programului nuclear iranian, acord care să garanteze caracterul strict pașnic ale acestui program, în contrapartidă cu ridicarea sancțiunilor internaționale impuse Teheranului.

Pe drum, Snow și Halfhand sunt vânați de câțiva războinici sălbatici. În fața înfrângerii iminente, Halfhand îi ordonă lui Snow să se dea drept trădător, infiltrându-se printre sălbatici pentru a le afla planurile. Ca dovadă a trădării sale, sălbaticii îi cer lui Jon să se lupte cu Halfhand, pe care îl ucide cu ajutorul lupului său, Nălucă. Jon află că Rayder se îndreaptă deja spre Zid cu o armată de zeci de mii de luptători.

Comete scurt periodice - sunt comete ce au orbite mai mult sau mai puțin eliptice, asemănătoare cu a planetelor sau a asteroizilor. Aceste comete își au originea în centura lui Kuiper și au perioade orbitale mai mici de 200 de ani. Sunt formate din resturile de materie dintre orbitele planetelor Neptun și Pluto. Cometele scurt periodice sunt împărțite la rândul lor în familia lui Jupiter (comete cu perioade orbitale mai mici de 20 de ani) și în familia Halley (cu perioade orbitale între 20 și 200 de ani).

David Peverett sau Lonesome Dave (n. 16 aprilie 1943, Dulwich, South East London - d. 7 februarie 2000) a fost un muzician britanic. Este cel mai cunoscut ca vocalistul original al trupei Foghat pentru care a cântat și la chitară ritmică. A fondat Foghat ca urmare a plecării sale din grupul Savoy Brown.

Pe malurile lacului se învecinează trei state:Malawi (căruia îi aparține cea mai mare parte a bazinului), precum și Tanzania și Mozambic la est și la sud-est. Suprafața lacului Nyasa (Malawi) se schimbă semnificativ în funcție de anotimp. valorile variază între 24000 și 30000 km² . Nu există însă nicio îndoială asupra faptului că acesta este al treilea rezervor de apă ca mărime din Africa. Oglinda lacului se află la o altitudine medie de 500 metri deasupra nivelului mării, pe când punctul în care se înregistrează adâncimea maximă (aproximativ 700 metri), dintre localitățile Liuli și Nkhata Bay, este situat sub nivelul mării, formând o așa-numită criptodepresiune.

Bukama este un oraș în provincia Katanga, Republica Democrată Congo. În 2012 avea o populație de 82 688 de locuitori, iar în 2004 avea 60 954.

Clima este ecuatorială, cu căderi abundente de precipitații, cu excepția sezonului uscat (din mai până în octombrie). Temperatura medie anuală variază între +20 °C și +27 °C.

La partea superioară era prevăzută cu un sistem de prindere pentru a putea fi coborâtă și ridicată cu un vinci de pe o navă suport, pe care se aflau și compresoarele de alimentare cu aer.